《次韵王龟龄谒大禹祠酌菲饮泉》
宋代·喻良能

不到稽山已十年，梦中物色故依然。
忆寻绝境经幽寺，曾向东依酌妙泉。
书穴雨馀云扑地，鉴湖春昼水连天。
别来乔木高多少，想见娇莺自在迁。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。